18-07-2015 18:01
Звезди в компютъра, които така и не изгряха на терена
Анатоли Тодоров е изключителен, а е само на 18...
Дори им се смеят, на тях и на тези, които ги създадоха...
Новината за преминаването на Джовани дос Сантос в ЛА Галакси роди ироничен материал за него в Англия. Причината - преди 8 години мексиканецът бе сравняван с Меси, а сега, когато играчът е на 26 години, премина в "сокър" лигата, в която ходят играчи, приключващи със своята кариера.
Изданието "Metro" направи съпоставка между реалният футбол и този от компютърните игри. Най-известната симулация Football Manager, превърнала се в геймърски култ, също предрече бляскаво бъдеще на Дос Сантос. Не само на него, на още куп провалени таланти. Сред тях има и българин. Нямаше как да не го добавим към изброените от "Metro" играчи, тъй като нашето момче остави следа и в реалния свят, макар и комична.
Източник: интернет На 14-годишна възраст бе сочен за новия Пеле. През 2007 година Бенфика плати 2 млн. долара за него на Реал Солт Лейк. Аду се провали с гръм и трясък и 8 години след трансфера си в португалския гранд, Аду играе за Тампа Бей и рекламира нощни барове във Вашингтон.
Стана звезда в мач, в който влезе като резерва за Манчестър Юнайтед срещу Астън Вила. "Червените дяволи" победиха с гол на Македа в добавеното време. Може би заради него Фредерико стана един от най-големите таланти във Football Manager. Към днешна дата са малко хората, които знаят къде играе италианският нападател. Ще ви кажем, за да ви спестим търсенето в Гугъл - Кардиф Сити.
Моисей Ашикоди
Сочен за голям талант на Милоу, който към днешна дата има зад гърба си рекордните, внимание, 21 клуба, в които е играл за 13 години. В някои и по два пъти. Нападателят бе истинско откритие за феновете на Football Manager, но след като заплаши съотборник с нож по време на тренировка, кариерата му приключи, в играта също.
Антъни Ванден Боре
През 2003 година е едва на 15 години. Определян е за вундеркинд, на който е предричано по-добро бъдеще от съотборника му в Андерлехт - Винсент Компани. През 2007 година преминава във Фиорентина, а година по-късно от там му показват вратата, защото е... твърде дебел.
Очевидци споменават и до днес как скаут от Висшата лига си скубел петте косама по плешивата глава от кеф, че открил по-добър играч от Пеле. Агентът препоръчал Черно Самба на футболния елит в Англия, но само Милуол се престрашили и взели 13-годишен младеж, който вкарал 132 гола в 32 мача за юношите на една лондонска академия. Манчестър Юнайтед и Ливърпул също проявявали интерес, но младокът вече имал предварителен договор. Милуол дори отхвърлили оферта от 2 млн. паунда от "мърсисайдци" за него, а по-късно съжаляваха. Мамбата бе голяма надежда като малък, но порасна и стана безнадежден случай. Към днешна дата той е на 29 години и не се занимава с футбол.
Поредният, който трябваше да бъде минимум Лео Меси, но в момента най-големият му успех е, че е играл заедно с него в един отбор.
- Г-н Марков (б.а. Пламен Марков), защо Тодоров не е в състава?
Част от диалога между шведски журналист и селекционера Пламен Марков преди мача между България и Швеция на Евро 2004. Анатоли Тодоров, малко познат дори в България офанзивен халф, който се лута между скамейките на Литекс, Видима-Раковски и Родопа, е известен на стокхолмски коментатор. Обяснението на шокиращата ерудиция на шведския журналист е, че в първите издания от новия век на Football Manager Анатоли Тодоров е истински бог. Българинът е най-добрия нападател в играта, който гарантира по 50 гола на сезон, без значение за кой отбор играе. Причината е, че головият му нюх е оценен максимално в играта – 20 от 20.
И до днес най-големите почитатели на Football Manager помнят великия Анатоли Тодоров. Последният е една от причините компютърният симулатор да наема футболни специалисти, които да правят колкото се може, по-реални доклади за всеки играч по света. Именно това накара пък Евертън да плащат чували с пари на създателите й всяка година, за да може да ползват базата данни на най-голямото скаутско звено в света. Всичко това в търсене на реалния Анатоли Тодоров.
Тагове: Анатоли Тодоров, Football manager